Jes. 7:14 "Sentähden Herra itse antaa teille merkin: -
Katso, neitsyt tulee raskaaksi ja synnyttää pojan -
ja antaa hänelle nimen Immanuel."
Tähtikirkkaana yönä 2 000 vuotta sitten -
tuo profetia täyttyi.
Joh. 1:14 "Ja Sana tuli lihaksi ja asui meidän keskellämme, -
ja me katselimme hänen kirkkauttansa, senkaltaista kirkkautta,
kuin ainokaisella Pojalla on Isältä."
Jamie ja minä toivotamme sinulle hyvää joulua ja onnellista uutta vuotta.
ANDREW WOMMACK EVANKELIUMIN ÄÄRELLÄ
SOTA ON OHI, OSA 16/24
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Ole hyvä, Andrew.
―Tervetuloa evankeliumin äärelle.
Jatkan edelleen opetussarjaani aiheesta Sota on ohi.
Se on yksi suosikkiaiheistani. Minusta on hienoa puhua siitä, -
miten paljon Jumala rakasti meitä ja mitä Hän teki -
lähettäessään Poikansa. Monet eivät ymmärrä sitä täysin.
Palvelunumeromme on tänään suljettu joululomien vuoksi, -
mutta voit tilata kaikki materiaalit myös nettisivujen kautta.
Lopuksi saat lisätietoa tilaamisesta.
Aloitin sarjan jakeesta Luuk. 2:14 "Jumalan on kunnia korkeuksissa, -
maan päällä rauha ihmisillä, joita hän rakastaa."
Tässä ei puhuta rauhasta ihmisten kesken, vaan Jumalalta ihmisille.
Olen puhunut suurimmaksi osaksi siitä, miten suuri ja kaikenkattava -
Jeesuksen uhri oli. Jumala maksoi kaikkien syntiemme hinnan, -
niin menneiden, nykyisten kuin jopa tulevien syntiemme.
Hän on jo antanut anteeksi synnit, joita emme ole vielä edes tehneet.
Jeesus kantoi kaiken Jumalan vihan, eikä meillä siksi pitäisi enää olla -
tuntoa synneistä. Se kuulostaa lähes liian hyvältä ollakseen totta.
Moni kristitty ei usko tähän, vaikka olen perustellut sen Raamatulla.
Viime aikoina olenkin puhunut siitä, -
että laki itse asiassa käynnisti Jumalan vihan.
Yksi tärkeimmistä jakeista, jolla perustelen sen, on Room. 5:13 -
"sillä jo ennen lakiakin oli synti maailmassa, -
mutta syntiä ei lueta, missä lakia ei ole".
Ihmiset tekivät syntiä jo ennen kun laki annettiin Moosekselle -
2 000 vuotta syntiinlankeemuksen jälkeen. He olivat syntisiä, -
mutta Jumala ei lukenut syntejä heidän viakseen eikä muistellut niitä.
Monet pitävät Jumalaa kovana ja ankarana ja ajattelevat, -
että heti kun ihminen teki virheen, Jumala hylkäsi hänet täysin.
Uskonto kuvaa Jumalan näin.
Jae Room. 5:13 ja 1. Mooseksen kirjan tapahtumat todistavat, -
että Jumala suhtautui ihmisiin armollisesti lain antamiseen asti -
eikä pitänyt kirjaa heidän synneistään. Se on täysin erilainen näkökulma.
Nyt lain aika on ohi. Tiedän, että se on monille radikaali väite, -
mutta Raamattu sanoo, että me uskovat emme enää ole lain alla.
Laki ei ole uuden liiton uskovia varten.
Koska mekään emme ole lain alla, Jumala ei lue syntejä viaksemme.
2. Kor. 5:19 "Sillä Jumala oli Kristuksessa ja sovitti maailman -
itsensä kanssa eikä lukenut heille heidän rikkomuksiaan."
Sovitus tarkoittaa sitä, että välimme ovat taas kunnossa.
Jeesus toi mukanaan uuden tavan, jolla Jumala suhtautui ihmisiin.
Kaikki raamatunkohdat, joita ihmiset lainaavat todistaakseen, -
että Jumala on vihainen, liittyvät vanhan liiton lakiin.
Laki sai aikaan Jumalan vihan -
ja aloitti sodan ihmisen ja Jumalan välillä.
Synti oli olemassa ennen lakiakin, mutta Jumalan viha ja rangaistus -
vuodatettiin lain kautta. Sitä ennen Jumala ei pitänyt kirjaa synneistä.
1. Mooseksen kirjasta näemme, että ihmisten karkotus paratiisista -
ei ollut Jumalan rangaistus, vaan armollinen teko.
Jumala ei halunnut ihmisten syövän puusta, joka olisi antanut heille -
ikuisen elämän maan päällä syntisessä ja langenneessa tilassa.
Hän tarjosi meille jotain parempaa.
Kuolema on tie langenneesta tilasta taivaan puhtauteen, -
ja meille on luvattu, että saamme uuden ruumiin ja sielun, -
jotka eivät voi turmeltua.
Niille, jotka ottavat tämän vastaan, kuolema ei ole kamala asia, -
vaan astumista sisään johonkin paljon parempaan.
Koska Jumalalla oli tämä parempi suunnitelma, -
Hän ei halunnut meidän elävän ikuisesti syntisessä tilassa.
Siksi Hän ajoi ihmiset paratiisista, ei rangaistakseen heitä, -
vaan rakkaudesta. Viime jaksossa puhuin siitä, että luvussa 4 -
Jumala oli yhä ihmisten kanssa. Hän sanoi Kainille jakeessa 6 -
"Miksi olet vihastunut, ja miksi hahmosi synkistyy?
Eikö niin: jos teet hyvin, voit kohottaa katseesi; -
mutta jos et hyvin tee, niin väijyy synti ovella, -
ja sen halu on sinuun, mutta hallitse sinä sitä!"
Jumala siis puhui Kainille -
aivan samoin kuin oli puhunut ihmisille ennen syntiinlankeemusta.
Jumala puhui niin Aadamin ja Eevan kuin Kainin ja Abelinkin kanssa.
Jumala ei vetäytynyt ihmisten luota. Monet kuvittelevat, -
ettei pyhä Jumala voinut enää olla tekemisissä ihmisten kanssa.
On totta, että Jumala on pyhä ja ihminen täysin epäpyhä, -
mutta silti Jumala ei lukenut syntejä ihmisten syyksi ennen lain tuloa.
Tämä on tärkeä asia.
1. Moos. 4:8 "Ja Kain sanoi veljellensä Aabelille: 'Menkäämme kedolle'.
Ja heidän kedolla ollessansa -
Kain karkasi veljensä Aabelin kimppuun ja tappoi hänet."
Tämä oli ensimmäinen murha.
Jae 9 "Niin Herra sanoi Kainille: 'Missä on veljesi Aabel?'
Hän vastasi: 'En tiedä; olenko minä veljeni vartija?'"
Huomaa, mitä Kain vastasi Jumalalle. Hän oli juuri tappanut ihmisen.
Luin, että lukioikään mennessä lapsi on nähnyt -
keskimäärin 250 000 raakaa murhaa televisiossa tai elokuvissa -
tai lukenut kuvauksia niistä kirjoista.
Tuollainen valtava määrä kovettaa ihmisen tappamista kohtaan, -
mutta samoin ei ollut Kainin laita.
Kukaan ihminen ei ollut aiemmin edes kuollut, -
ja Kain vielä tappoi veljensä. Hän ei voinut olla piittaamatta asiasta.
Luulisi, että teko olisi herkistänyt hänet.
Kuvittele Kain seisomassa kädessään luu tai jokin muu ase, -
jolla hän tappoi veljensä. Ase oli vielä verinen, -
ja taivaasta kuului Jumalan ääni, joka sanoi: -
"Missä on veljesi Aabel?" Mitä luulisit seuraavaksi tapahtuvan?
Luulen, että useimmat meistä olisivat kuolleet siihen paikkaan -
kuullessaan Jumalan kysyvän: "Missä veljesi on? Mitä olet tehnyt?"
Heitä ei olisi tarvinnut tuomita. Mutta Kain vain ikään kuin -
piilotti aseen selkänsä taakse ja sanoi: "En tiedä; olenko minä veljeni vartija?"
Kainin reaktio kertoo minulle, että hänelle tilanne oli tavallinen.
Hänelle Jumalan äänen kuulemisessa ei ollut mitään epätavallista.
Halveksivasta reaktiosta päätellen hän oli tottunut Jumalan puheeseen.
Hänhän valehteli Jumalalle päin naamaa!
Jos Jumala puhuisi meille taivaasta, se olisi harvinainen tapaus.
Olen varma, että useimmat meistä eivät valehtelisi Jumalalle.
Moni varmaan kuolisi järkytyksestä. Kainin reaktio osoittaa, -
että hän oli niin tottunut puhumaan Jumalalle, -
ettei oikein kunnioittanut Häntä. Hänestä Jumalalle saattoi valehdella.
Tästä huomaamme, että Jumala vietti yhä aikaa ihmisten kanssa -
eikä ollut hylännyt Aadamia ja Eevaa eikä Kainia ja Abelia.
Kainin tehtyä tekosensa Jumala osoitti, ettei pitänyt siitä -
ja sanoi, ettei maa enää antaisi Kainille satoaan.
Jumala siis sanoi, että Kainin teolla oli seurauksia.
Miten Jumala kohteli historian ensimmäistä murhaajaa?
Jumala sanoi, että Kainin teolla olisi ikäviä seurauksia, -
mutta kun Kain kuuli kaiken tämän, hän sanoi jakeessa 13 -
"Syyllisyyteni on suurempi, kuin että sen kantaa voisin.
Katso, sinä karkoitat minut nyt pois vainiolta, -
ja minun täytyy lymytä sinun kasvojesi edestä -
ja olla kulkija ja pakolainen maan päällä..."
Tämä ei olisi ollut mikään kovin suuri muutos, -
jos Kain ei olisi ennenkään kokenut Jumalan läsnäoloa, -
mutta Herra oli ollut hänen kanssaan.
"...ja kuka ikinä minut kohtaa, se tappaa minut."
Herra sanoi: "'Sentähden, kuka ikinä tappaa Kainin, -
hänelle se pitää seitsenkertaisesti kostettaman'. Ja Herra pani Kainiin -
merkin, ettei kukaan, joka hänet kohtaisi, tappaisi häntä."
Emme tiedä, millainen tuo merkki oli, mutta joka tapauksessa -
Jumala ei tappanut ensimmäistä murhaajaa, vaan suojeli häntä.
Hän osoitti jonkin verran armoa ensimmäistä murhaajaa kohtaan.
Kun laki tuli, siihen sisältyi määräyksiä sapatin vietosta.
Mooses oli sanonut, ettei sapattina saanut tehdä työtä.
Muista, että edellisenä sapattina laki ei vielä ollut voimassa.
Ihmiset olivat tehneet työtä sapattina koko ikänsä.
Mooseksen annettua lain eräs mies teki sitä, mitä oli tehnyt ennenkin: -
hän keräsi sapattina puita tehdäkseen tulen ja laittaakseen ruokaa.
Se kuitenkin rikkoi Jumalan antamaa uutta lakia vastaan.
Sapattina ei saanut tehdä työtä, vaan se piti erottaa ja pyhittää.
Mitä tapahtui ensimmäiselle sapattikäskyn rikkoneelle miehelle?
Hän oli vain kerännyt puita nuotiota varten. Mies otettiin kiinni.
Mooses tiesi hänen rikkoneen lakia, muttei tiennyt, miten rangaista häntä.
Niinpä miestä pidettiin vankina, kunnes Mooses saisi ohjeen Herralta.
Jumala ilmestyi pilven sisällä ja sanoi kuuluvalla äänellä: -
"Tapa se mies."
Jos joku ei näe, mitä eroa oli Kainin kohtelulla, -
jolloin synneistä ei pidetty kirjaa, ja lain aikakaudella, -
jolloin synneistä pidettiin kirjaa, hänessä on jotain vialla.
Viattomuuden ja armon aikakaudella Jumala pani merkin -
ensimmäiseen murhaajaan suojellakseen häntä -
ja suhtautui häneen armollisesti.
Ensimmäinen sapatin rikkonut mies keräsi vain puita, ja hänet tapettiin.
Tapausten välillä on valtava ero!
Ikävä kyllä monet kristityt eivät ymmärrä, -
että Jumalan viha, josta luemme Raamatusta, liittyy aina lakiin.
Tulevissa jaksoissa osoitan, -
ettemme uuden liiton uskovina ole enää lain ja Jumalan vihan alla.
Monet kristityt ajattelevat, että laki on edelleen voimassa -
ja että Jumala on heille vihainen. Heillä on väärä käsitys Jumalasta.
He yrittävät lepyttää Jumalaa, etteivät joutuisi helvettiin, -
mutta eivät astu sisään pelastuksen tuomaan iloon ja rauhaan, -
koska elävät yhä vanhan liiton vihaa tuottavan lain alla.
Sain kerran lahjoituksena kaksi hevosta. Tämä on pitkä tarina.
Minulle lahjoitettiin myös näiden kahden tamman kaksi varsaa.
Halusin saada ne ja aioin mennä hakemaan ne.
En nyt muista, millä nimellä parivuotiasta tammavarsaa kutsutaan.
Joka tapauksessa nuo hevoset olivat parivuotiaita tammoja.
Ne olivat aivan villejä ja liikkuivat vapaasti laitumella.
Toinen niistä oli nimeltään El-Shaddai.
Se on yksi Jumalan nimistä ja merkitsee 'enemmän kuin tarpeeksi'.
Sille oli pantu päitset, kun se oli vuoden ikäinen, -
ja hevosen kasvaessa päitset jäivät pieniksi.
Ne olisivat pian kasvaneet lihasten sisään ja muovanneet päätä.
Omistajat olivat ruokkineet hevosia, mutteivät koskeneetkaan niihin.
Hevoset oleskelivat villeinä isolla laitumellaan.
Palkkasin kaksi karjapaimenta kesyttämään hevoset, -
mutta hevoset vikuroivat niin, että he joutuivat sairaalaan.
He antoivat minulle rahat takaisin. Hevosten omistajat olivat lähdössä, -
ja hevoset oli pakko myydä ja siirtää pois laitumelta.
Ellei niitä saataisi kesytettyä, omistajat joutuisivat tappamaan ne.
Halusin nuo hevoset, joten rukoilin asian puolesta, -
ja Herra näytti, miten saisin ne kiinni. En mene yksityiskohtiin, -
mutta sain nuo hevoset kiinni Herran antamalla keinolla.
Kun menin ottamaan El-Shaddaita kiinni, minulla oli köysi, -
jossa oli vetosolmu. Se oli sidottu laitumella seisovaan ratapölkkyyn.
Kun hevonen sai köyden kaulaansa, se tuli aivan hulluksi.
Se pinkaisi juoksuun niin kovaa kuin ikinä pystyi, -
mutta koska köydessä oli vetosolmu, se kiristyi hevosen kaulaan, -
ja hevonen pysähtyi ja kaatui selälleen kaikki raajat taivasta kohti.
Hevosten ystäville tiedoksi, että en tehnyt tätä tahallani.
En tiennyt, mitä tulisi tapahtumaan enkä halunnut kohdella sitä kaltoin.
Olkaa minulle armollisia älkääkä kirjoittako minulle vihapostia.
Sain siis hevosen kiinni, ja se kaatui selälleen maahan.
Päästyään ylös se alkoi taistella vastaan ja pukitella.
Se juoksi ympyrää pukitellen noin 15―20 minuutin ajan.
Sen suusta ja sieraimista tuli kuolaa ja vaahtoa, -
ja takapäästäkin tuli tavaraa. Luulin, että se tappaisi itsensä.
Niinpä otin taskuveitseni esiin -
ja aioin katkaista köyden ja päästää hevosen vapaaksi, -
mutta se kiersi ratapölkkyä niin kovaa vauhtia, että pelkäsin, -
pusertuisin köyden ja pölkyn väliin, ja hevonen tappaisi minut.
En siis tiennyt, mitä tehdä, joten seisoin vain katsomassa.
Parinkymmenen minuutin kuluttua hevoselta loppuivat voimat.
Se veti köyden niin kireälle kuin sai.
Vetosolmu kiristi köyden hevosen kurkun ympärille, ja se pyörtyi.
Kun hevonen makasi maassa, istuin sen pään päälle, -
otin vanhat liian pienet päitset pois, laitoin tilalle uudet -
ja sidoin sen kahden ratapölkyn väliin. Toinnuttuaan hevonen oli kesytetty.
Pystyin koskettamaan sitä ja ratsastamaan sillä.
Kesyttäminen ei mennyt ihan oikein, mutta hevonen totteli minua täysin.
En tiedä, mitä sen päässä oikein liikkui.
Se oli ylväs arabianhevonen, joka piti yleensä päätään korkealla, -
mutta kun se näki vihreän avopakettiautoni saapuvan, -
se laski päänsä, luimisti korvansa ja alkoi vapista.
Se tärisi, koska pelkäsi minua kuollakseen.
Kerroin tämä tarinan selittääkseni, että hevosella oli väärä kuva minusta.
Se piti minua julmana ihmisenä, joka oli melkein tappanut sen.
Sillä ei ollut aavistustakaan, että oli pelastanut sen hengen.
Minulla oli ollut enää alle viikko aikaa siirtää se laitumelta.
Ellen olisi ottanut sitä kiinni ja siirtänyt sitä muualle, -
se olisi tapettu. Pelastin sen enkä aiheuttanut kaikki ongelmia.
Minä vain otin sen kiinni, mutta sen sisältä noussut sisu -
sai sen kapinoimaan ja aiheutti kaiken sen kärsimyksen.
Hevonen sai minusta täysin väärän kuvan. Pelastin sen hengen, -
mutta se luuli, että halusin tappaa sen.
Jumala antoi lain ja päästi vihansa valloilleen, -
koska halusi pelastaa henkemme.
En ehdi selittää tätä kunnolla tänään, mutta jatkan tästä ensi kerralla.
Herra antoi lain pelastaakseen henkemme, -
jotta emme jatkaisi sen eksytyksen alla, jonka vallassa olimme.
Se, että kapinoimme lakia vastaan, aiheutti monenlaista kipua ja tuskaa.
Lain seurauksena saimme väärän kuvan Jumalasta -
aivan kuin hevonen käsitti minut väärin.
Se oli satuttanut jalkansa, ja hoidin sen haavan.
Rukoilin sen puolesta, silitin sitä, puhuin sille ystävällisesti -
ja sanoin, että olin oikeasti mukava mies enkä halunnut satuttaa sitä.
Silti se vapisi siihen päivään asti, jolloin hankkiuduin siitä eroon.
Se tärisi aina, kun ratsastin sillä, koska se pelkäsi minua kuollakseen.
Kaikki ongelmat johtuivat sen reaktiosta siihen, mitä tein, -
mutta se ei koskaan ymmärtänyt sitä.
Ehkä se olisi liikaa vaadittu hevoselta, mutta meidän ihmisinä -
tulisi ymmärtää, miksi Jumala antoi lain. Jos ymmärrät sen oikein, -
käsityksesi Jumalasta voi muuttua. Jumala ei alun perin lukenut -
ihmisten syntejä heidän viakseen, vaan odotti lähes 2 000 vuotta -
ennen kuin antoi lain ja alkoi rangaista synneistä ankarasti.
Nyt, kun Kristus on tullut, emme ole enää lain alla.
Jumala ei ole se ankara Jumala, joksi Hänet on kuvattu.
On helppo päätyä siihen käsitykseen, jos lukee vain Vanhaa testamenttia, -
jossa Jumala tappoi sapattina puita keränneen miehen ja rankaisi -
Ussiaa ja Mirjamia spitaalilla. Näiden kohtien perusteella -
on helppo pitää Jumalaa ankarana, mutta jakeen 1. Joh. 4:8 mukaan -
Jumala on itse asiassa rakkaus. Se näkyy Raamatussa, -
sillä Hän suhtautui ihmisiin armollisesti 2 000 vuotta -
ja jopa suojeli murhaajaa, etteivät muut ihmiset tappaisi häntä.
Jumala armahti ihmisiä, mutta Hän myös antoi lain -
ja päästi vihansa valloilleen, mutta se tapahtui tietystä syystä -
ja vain siksi aikaa, että Kristus lunastaisi meidät lain alta.
Olen puhunut tärkeää asiaa, ja näitä asioita kannattaa tutkia -
kokonaisuutena kirjastani, ei puolen tunnin pätkissä.
Aiheesta on saatavana myös CD- ja DVD-levyjä sekä työkirja.
Kohta saat lisätietoa tilaamisesta. Palvelunumero on tänään suljettu -
joululoman takia, mutta voit tilata materiaalit nettisivujemme kautta.
Kannattaa tilata ne jo tänään!
Koko Andrewin opetussarja aiheesta "Sota on ohi" -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 9,99 puntaa.
Opetus on saatavana myös työkirjana.
Siinä on mukana koko sarjan opetus, -
ja mukana tulevalta CD-levyltä voit tulostaa tehtäviä.
Työkirjan hinta on 17,50 puntaa.
Nettisivuiltamme näet kaikki tavat, joilla voit tilata tämän opetuksen.
Saatavana on myös Andrewin uusin kirja, joka kertoo Eliasta.
Kannattaa tilata se jo tänään!
Palvelunumeromme on tänään suljettu joulunpyhien vuoksi, -
mutta nettisivujemme kautta voit tilata materiaaleja milloin vain.
Siellä on tämän päivän opetukseen liittyvien tuotteiden lisäksi -
paljon muitakin opetusmateriaaleja.
Voit myös tilata kirjoittamalla johonkin näistä osoitteista.
Ota yhteyttä jo tänään!
Olet tervetullut tapaamaan Andrew'ta johonkin näistä tapahtumista: -
Tammikuussa 2014 hän on Arizonassa ja Coloradossa.
Helmikuussa hän pitää konferenssin Coloradossa.
Maaliskuussa hän on Kaliforniassa ja lopuksi jälleen Coloradossa.
Lisätietoa tapahtumista alueellasi saat nettisivuiltamme.
Kuvittele paikka, jossa erilaisista taustoista tulevat ihmiset -
voivat rakentaa elämänsä Jumalan totuuden lujalle perustalle.
Paikka, jossa Raamatun tuntemus ja käytännön palvelu ovat tasapainossa.
Paikka, jossa opetuslapseus on elämäntapa -
ja yhteys Jumalan ja ihmisten välillä kuin raikasta vuoristoilmaa.
Kuvittele Charis-raamattukoulu.
Jos olet unelmoinut siitä, että Jumala saisi koskettaa elämääsi, -
on aika ottaa ensimmäinen iso askel ja ilmoittautua Charis-kouluun.
Uudet tilamme Coloradon Woodland Parkissa avautuvat tänä vuonna -
ottaakseen vastaan tulevat muutoksentekijät.
He aloittavat matkan, joka muuttaa heidän elämänsä, -
ja lähtevät viemään ilosanomaa maailmaan, joka janoaa totuutta.
Mene nettisivuillemme, etsi itseäsi lähin koulu -
ja astu sisään suunnitelmaan, joka Jumalalla on sinua varten.
Charis-raamattukoulu on muuttanut -
ihmisiä ja maailmaa vuodesta 1994.
MUUTA ELÄMÄSI. MUUTA MAAILMA.
Suomennos: Anni Lähteenmäki